Oksedyr

se inndeling!

Oksedyr (Bovinae) er en underfamilie i kvegfamilien (Bovidae) og består av små til enormt store drøvtyggerne. Gruppen omfatter også arter som er domestisert (bøfler, kveg). Noen arter ligner også på antiloper, som  eland og nilgau.

Underfamilien består av tre distinkte klader, her definert som stammene Boselaphini, Tragelaphini og Bovini. 

 Biologi 
Oksedyr har utpreget kjønnspreg. Artene varierer kolossalt i størrelse, fra den lille firhornantilopen på 15–25 kg til den enorme ville asiatiske vannbøffelen som kan veie opp mot .

Alle arter og begge kjønn bærer horn, bortsett de to hunnene i stammen Boselaphini og mindre hunner i stammen Tragelaphini. Artene i Tragelaphini har enten svakt eller kraftig skrudde horn, mens artene i stammen Bovini typisk har sigdformede horn som vokser ut fra  skallesidene. Hos Bovini er kroppen stor og kompakt og lemmene kraftige. Nesen er stor og bred, med naken mule og udelt overleppe.

Pelsen hos disse artene har stort sett bare mindre kontrastfarger, bortsett fra hos en del arter i stammen Tragelaphini. Mest kontrastfylt pels har arten bongo, som har markerte hvite tverrstriper langs flankene.

Artene er ofte å finne i skog med tett undervekst, men også i andre habitater, som våtmark og savanne.

Voksne hanner i gruppen Bovini kalles okser, hunnene kuer. Begge begrepene fanger imidlertid et bredere artsutvalg enn de som inngår i denne stammen. Begrepene bukk og geit brukes om de mindre artene i stammen Tragelaphini.

 Systematikk 
Den systematiske inndeling av oksedyr (Bovinae) følger Zurano et al. (2019).

 Inndeling 
Bovinae deles ofte inn i tre tribus; Boselaphini, Tragelaphini og Bovini. Inndelingene under er fortsatt omdiskuterte. Faysal Bibi (2013) inkluderer for eksempel flere slekter. Han inkluderer dessuten Bison under Bos.

Trad. inndeling

 Bovidae, kvegfamilien
 Antilopinae, (antiloper, gaseller og deres nærmeste slektninger)
 Bovinae, oksedyr
 Boselaphini
 Boselaphus
 B. tragocamelus, nilgau
 Tetracerus
 T. quadricornis, firhornantilope
 Tragelaphini
 Tragelaphus, buskbukker
 T. angasii, nyala
 T.  buxtoni, fjellnyala
 T. eurycerus, bongo
 T. imberbis, liten kudu
 T. scriptus, skriftantilope
 T. spekii, sitatunga
 T. strepsiceros, stor kudu
 Taurotragus, elander
 T. derbianus, kjempeeland
 T. oryx, eland
 Bovini
 Pseudoryx
 P. nghetinhensis, saola
 Syncerus
 S. caffer, kafferbøffel
 Bubalus, asiatiske bøfler
 B. bubalis, vannbøffel
 B.  depressicornis, anoabøffel
 B. mindorensis, mindorobøffel
 B. quarlesi, fjellanoa
 Bos, villkveg
 B. gaurus, gaur
 B.  grunniens, jak
 B. javanicus, banteng
 B. primigenius, urokse, utdødd
 B. taurus, storfe
 B. sauveli, kouprey
 Bison, bisoner
 B. bison, amerikansk bison
 B. bonasus, visent 
Inndeling iflg. Faysal Bibi (2013)

 Bovidae, kvegfamilien
 Antilopinae, (antiloper, gaseller og deres nærmeste slektninger)
 Bovinae, oksedyr
 Boselaphini
 Boselaphus
 B. tragocamelus, nilgau
 Tetracerus
 T. quadricornis, firhornantilope
 Tragelaphini
 Ammelaphus
 A. imberbis, liten kudu
 Nyala
 N. angasii, nyala
 Tragelaphus, buskbukker
 T.  buxtoni, fjellnyala
 T. eurycerus, bongo
 T. spekii, sitatunga
 T. scriptus, skriftantilope
 T. sylvaticus, sørlig skriftantilope
 Strepsiceros
 S. strepsiceros, stor kudu
 Taurotragus, elander
 T. derbianus, kjempeeland
 T. oryx, eland
 Bovini
 Pseudoryx
 P. nghetinhensis, saola
 Bos, villkveg
 B. gaurus, gaur
 B.  grunniens, jak
 B. javanicus, banteng
 B. primigenius, urokse, utdødd
 B. taurus, storfe
 B. sauveli, kouprey
 B. bison, amerikansk bison
 B. bonasus, visent (europeisk bison)
 Syncerus, afrikanske bøfler
 S. caffer, afrikabøffel
 Bubalus, asiatiske bøfler
 B. arnee, vill vannbøffel
 B. bubalis, tam vannbøffel
 B. mindorensis, mindorobøffel
 B.  depressicornis, anoabøffel
 B. quarlesi, fjellanoa

 Referanser 
Faysal Bibi (2013). A multi-calibrated mitochondrial phylogeny of extant Bovidae (Artiodactyla, Ruminantia) and the importance of the fossil record to systematics. BMC Evolutionary Biology 2013, 13:166. DOI:10.1186/1471-2148-13-166. Besøkt 2014-02-28

José R. Castelló. Bovids of the World: Antelopes, Gazelles, Cattle, Goats, Sheep, and Relatives. Princeton University Press, 12. apr. 2016 - s. 542–649. ISBN 9781400880652

Zurano, J. P., Magalhães, F. M., Asato, A. E., Silva, G., Bidau, C. J., Mesquita, D. O., & Costa, G. C. (2019). Cetartiodactyla: updating a time-calibrated molecular phylogeny. Molecular phylogenetics and evolution, 133, 256-262. doi: 10.1016/j.ympev.2018.12.015

 Eksterne lenker 


Kategori:Kvegdyr
Kategori:Pattedyr formelt beskrevet i 1821
Kategori:Dyr formelt beskrevet av John Edward Gray

ca:Bovini
ru:Быки